বিল অ্যালে অল-রাউন্ডার ছিলেন। বামহাতি ব্যাটসম্যান হিসেবে ৩১.৮৮ গড়ে ১৯,৬১২ রান তুলেন। ডানহাতি মিডিয়াম-ফাস্ট বোলিং করে ২২.৬৮ গড়ে ৭৬৮ উইকেট পেয়েছেন তিনি। ফিল্ডার হিসেবে ২৬৭টি ক্যাচ তালুবন্দী করেছেন। সর্বশেষ ব্যাটসম্যান হিসেবে এক ইংরেজ মৌসুমে ৩,০০০ রান তুলেছেন। মাত্র আটজন ব্যাটসম্যানের একজন হিসেবে এক ইংরেজ মৌসুমে ৩০০০ রানের মাইলফলক স্পর্শ করেন। ঐ মৌসুম শেষে ইংল্যান্ড ও অস্ট্রেলীয় টেস্ট ক্রিকেটারদের পাশ কাটিয়ে প্রথম-শ্রেণীর গড়ে শীর্ষস্থান দখল করেন।

ঘরোয়া ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপ ১৯৬২ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। অনেক ব্যক্তিই তার প্রকৃত বয়স নিয়ে সন্দেহ প্রকাশ করতো। ১৯৬২ সালে বর্ষসেরা পুরস্কার প্রদানের প্রাক্কালে ডেনিস কম্পটন মন্তব্য করেন যে, ‘লেখা রয়েছে যে, আপনার বয়স মাত্র ৪৩ বছর। যদি আপনার বয়স ৪৩ হয়, তাহলেতো আমি এখনো তোয়ালে পরিহিত শিশুমাত্র।’ ৫ বছর পূর্বেই ১৯৫৭ সালে কম্পটন খেলোয়াড়ী জীবন থেকে অবসর নেন ও একই বছরে বিল অ্যালে ইংরেজ প্রথম-শ্রেণীর ক্রিকেটে যাত্রা শুরু করেন।

অর্জনসমূহ
কাউন্টি ক্রিকেট
আম্পায়ারিত্ব
ব্যক্তিগত জীবন